**טיול בראש השנה ליער השחור ועמק הריין**

**13-20.9.23**

 **(8 ימים/ 7 לילות)**

טיול מאורגן ליער השחור ועמק הריין הינו דרך נפלאה להתוודע לאזורים היפים ביותר של אירופה. היער השחור הוא שמו של אזור הררי ומיוער, מנוקד באגמים זכים ומפלי מים רבים, הנמצא במשולש הגבולות של גרמניה, צרפת ושווייץ. במהלך הטיול אנחנו נוסעים דרך היער הצפוף, חוצים את נהר הריין, מבקרים בערים אירופאיות קלאסיות, לומדים על ההיסטוריה היהודית המפוארת של האזור ובעיקר שוטפים את העיניים בנוף ירוק ופסטורלי.

תאריך יציאה: 13.9.23 יום רביעי המראה: 06:10 נחיתה: 09:40

תאריך חזרה: 20.9.23 יום רביעי המראה: 21.25 נחיתה: 02:20

**מסלול הטיול:**

יום 1 - ת"א - היער השחור - חבל אלזס: שטרסבורג, קולמר ודרך היין

נתחיל את טיולנו בטיסה לאזור היער השחור ועמק הריין, מאזורי התיירות יפים והפופולריים ביותר באירופה, השוכן במשולש הגבולות שווייץ, צרפת וגרמניה. לאחר הנחיתה נצא בנסיעה לכיוון לסיור העיר שטרסבורג (Strasbourg) – בירת חבל אלזס, עליו נאבקו צרפת וגרמניה לאורך ההיסטוריה. העיר הממוקמת בצומת דרכים חשוב במערב אירופה ומשמשת גם כמקום מושבו של הפרלמנט האירופאי. נבקר בעיר העתיקה ונראה את קתדרלת נוטרדם המרשימה, ובה שעון עצום ממדים שנבנה במאה ה-16. בחלקו השני של היום, ניסע דרומה ב"דרך היין" המפורסמת של חבל אלזס. ניסע בין הכרמים הנטועים על הגבעות העגלגלות של עמק הנהר ונעצור לביקור באחד הכפרים הציוריים שנראה כאילו יצא מתוך ספר אגדות. נגיע לקולמר (Colmar), שבליבה של דרך היין ובה נסייר בקרוניות בין סמטאות העיר העתיקה, תעלות המים הזורמות בה והבוטיקים המקסימים.

יום 2 - שייט על אגם טיטיזה ומפלי טריברג

יום קסום בנבכי היער השחור אותו נתחיל בביקור ב"אגם טיטי" (Titisee). נצא לשייט על האגם היפה והעמוק (20 מ') שנוצר כתוצאה מנסיגת קרחון והוא מוקף ביער עצי מחט צפוף. נשלב סיור בעיירה טיטיזה השוכנת על גדות האגם ומציעה תצפית פנורמית על אחד המקומות היפים ביותר ביער השחור. לאחר מכן נמשיך לטריברג (Triberg), הבירה של שעוני הקוקייה, שזכתה לפירסומה בזכות 2 שעוני קוקייה, מהגדולים בעולם, הנמצאים בה. נמשיך למפלי הטריברג הנופלים מגובה של כ-170 מטרים ונטפס במעלה המפלים בין פלגי מים ויער סבוך.

יום 3 - מפלי הריין

לאחר ארוחת הבוקר נצא ליום מלא בקסם של ביקור במפלי הריין שבמחוז שפהאוזן (Schaffhausen) שבשווייץ. נצפה במפלים המרשימים אשר נמתחים לאורך של 150 מטר בעיקולו של הנהר הגדול באירופה. נתהלך על גדת הנהר ונעצור לצילומים במרפסות התצפית לאורך המסלול.

יום 4 - היער השחור: דרך ה-500 ואגם מומלזה← פרייבורג

לאחר ארוחת הבוקר ועזיבת המלון, נצא לחקור את היער השחור, אחד האזורים היפים ביותר באירופה, השוכן במשולש הגבולות צרפת, גרמניה ושווייץ. נתחיל בביקור בעיירה המקסימה באדן-באדן (Baden-Baden), שנודעת כעיר מרחצאות עוד מימי קדם. נסייר לאורך הנחל החוצה את העיירה ונראה את הקזינו המפורסם של העיר. לאחר מכן, ניסע בדרך ה-500, שמו של הכביש החוצה את היער השחור מדרום לצפון וממנו נשקפות תצפיות פנורמיות של היער ועמק הריין. נעצור לטיול מסביב לאגם מומל (Mummelsee) ונראה את עצי המחט הירוקים משתקפים במים הצלולים של האגם. בחלקו השני של היום, נחצה את הריין ונגיע לפרייבורג (Freiburg), הידועה גם כבירת אזור היער השחור. נערוך סיור מקיף בין הסמטאות הצרות של העיר העתיקה לצד תעלות המים החוצות את הרובע, נבקר בקתדרלה הגותית המפוארת, נראה את בית העירייה ונותיר זמן פנוי לקניות. בתום הביקור ניסע למלוננו, בו נשהה בלילות הקרובים.

יום 5 - היידלברג וורמס

לאחר ארוחת הבוקר נצא בנסיעה לעיר היידלברג (Heidelberg), עיר אוניברסיטאית עתיקה שנשתמרה בצורה מופלאה. נעלה לטירת העיר לתצפית מרהיבה על עמק הנהר ועל בתי העיר וגגותיהם האדומים. לאחר מכן, נתהלך לאורך השדרה הארוכה של העיר עד לגשר העתיק החוצה את הנהר נקר (Neckar), אחד מיובליו של הריין. בתום הביקור בהיידלברג, נצא לטיול בוורמס (Worms), בה התגוררה אחת הקהילות היהודיות האשכנזיות החשובות הידועות בכינויין "קהילות שו"ם": שפייר, וורמס ומיינץ. העיר היתה מקום בו גר ולימד רש"י אשר גם הקים במקום בית מדרש. נלך לאורך טיילת הפסלים ונראה את פסלו של מרתין לותר, מנהיג הרפורמציה ונבקר בבית העלמין העתיק. בתום הסיור, ניסע למלוננו.

יום 6 - הדרך הרומנטית: וירצבורג ורוטנבורג

נצא לסיור בדרך הרומנטית, מהיפות בדרכיה של גרמניה, הודות לעיירות הקסומות השוכנות לאורכה. נתחיל את יומנו בביקור בעיר וירצבורג (Würzburg) השוכנת על גדות נהר המיין, אחד מיובליו של נהר הריין, ונצפה במצודת העיר החולשת על הנהר. נחצה את הגשר העתיק ונסייר ברחובותיה הציוריים של העיר. את חלקו השני של היום נקדיש לביקור ביהלום של הדרך הרומנטית- העיירה רוטנבורג (Rothenburg) הציורית שנדמה שהזמן עמד בה מלכת. נסייר לאורך חומות העיר ודרך הכיכר המרכזית, נרד לאורך רחוב שמידט לכיוון מגדל השעון המרשים ונשוטט בין סמטאותיה היפות.

יום 7 - עמק הריין - צוק לורליי - קובלנץ

ניסע לאורך עמק הריין, הנהר הגדול באירופה, בחלקו המרכזי והיפה ביותר. אזור זה זכה להיות מורשת עולמית של אונסק"ו הודות לנוף היפה הנשקף ממנו, הטירות המעטרות את פסגות הגבעות והעיירות הציוריות שלאורכו. נעצור לביקור בעיירה בכאראך (Bacharach) שנראית כמו נלקחה מתוך גלויה. נטייל בכיכר השוק וכיכר הדואר, נתרשם מהניקיון והטיפוח, ובעיקר נהנה מהנוף המרשים של נהר הריין. נמשיך בנסיעה הפנורמית לאורך גדת הנהר ונעצור לתצפית על צוק לורליי (Lorelei), גבעת סלע תלולה בגובה 132 מטרים בגדה המזרחית של הנהר. נשמע את הסיפור המרתק אשר הונצח בשיר מפורסם של המשורר היהודי היינריך היינה ונהנה מהנוף המרהיב. נמשיך לביקור בעיר קובלנץ (Koblenz), השוכנת על מפגש הנהרות הריין והמוזל, נטייל ב'פינה הגרמנית', ונראה את פסלו של הקייזר וילהלם הראשון, מאחד גרמניה.

יום 8 - היער השחור - תל אביב

תם טיולנו הקסום בהתאם לשעת הטיסה העברה לשדה התעופה לטיסה חזרה לתל אביב.

\*המסלול מתאר את אתרי הביקור אך לא בהכרח את כיוון הנסיעה או סדר הימים הניתנים לשינוי.

**עלות:**

**1349$ יחיד בחדר זוגי (שניים בחדר)**

**תוספת לחדר יחיד:210 $**

המחיר כולל

טיסות סדירות ישירות ת"א –פנקפורט - ת"א // ת"א - ציריך– ת"א (בהתאם לטיסות בתאריך הטיול).

אוטובוס תיירים נוח וממוזג

לינה בבתי מלון מדרגת תיירות ראשונה

מדריך טיולים ישראלי מצוות "אשת טורס"

כלכלה: לינה וארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון)

טיפים לנותני שירות אחרים

סבלות

טיפ למדריך הישראלי (מקובל לתת 5 אירו לאדם ליום)

**הטיול פתוח לכל הגילאים**

**הטיול מאורגן ומנוהל ע"י חברת "אשת טורס" ובאחריותה, התשלום יועבר ישירות לחברת " אשת טורס"**

**מספר המקומות על הטיסה מוגבל לכן כדאי להקדים ולהירשם!**

**052-2945446**